PIÈCES A L’APPUI. 
259 
Par les doulx traits de mes amours et chants, 
Je blesse à coup les bergières des champs 
Et les fins cuers des gentes pastourelles , 
Tant que par moy elles oeuvrent leurs champs , 
Et sont souvent ensemble racontans 
A leurs amans dits et chansons nouvelles, 
Et leur donnent, avec florettes belles , 
Plusieurs regards aux pastours d’entour elles. 
Brief, de présent à chascun fais sçavoir 
Qu’il n’est vivant qui sans moy peut valoir. 
(La Danse des Aveugles, MS. de la Bibl. de Bourg-. n° 9040.) 
£a -fortune. 
Fortune suis , la déesse mondaine, 
Empéréis et Dame de la terre, 
De tous seigeurs terriens souveraine, 
Ayant sur tous puissance très-haultaine, 
Pour tout donner, tout toulir, tout acquerre, 
Tout reffaire, tout renverser sans guerre, 
Et confondre tout qui se nomme humain, 
Sans frapper cop ne de pié ne de main. 
J’ay plain povoir et auctorité pure 
De gouverner tout vivant en ce monde, 
De refformer les oeuvres de nature, ' 
D’auctoriser humaine créature 
Ou la plongier en doleur très-parfonde 
Et sy ne l’oist qu’à àme je responde 
De mes exploitz ne de mes soubdains faiz, 
Car je deffaiz et, quant me plait, reffaiz. 
Je change tout, je tourne, je varie, 
Je fais chéoir, relever et abattre, 
Sans aviser qui saigement charie, 
Je mors, je poins, j’argue et puis harie, 
A sy faiz jeux me plait tousiours esbatlre, 
Et ne me chault qui s’en vueiile débatre, 
Car qui se plaint ne se relieve riens 
Pour obtenir par ce plus de mes biens. 
Ma puissance est par tous pays requise 
Et toutes gens demandent mon secours ; 
Ma bienveillance est sur toutes exquise 
Et désirée de chascun estre acquise, 
Principalment à souveraines courts ; 
Chascun requiert vers moy avoir recours , 
Chascun me craint, chascun eureux se juge 
Qui peut avoir en ma court son reffuge. 
Que je puisse submettre à mes destrois 
Tout le monde, comme je le propose, 
On le voit cler par mes nobles explois 
Cothidiens, et par mes haultains drois, 
Dont mon estât je maintiens et dispose. 
Chascun voit bien qu’il n’est au monde chose 
Où mon secours ne soit fort invoqué 
Et mon plaisir à doulceur provoqué. 
Se Nature met plain povoir et cure 
A bien former une femme ou ung homme 
En l’aornant de très-belle stature, 
De chief, de corps, de moult plaisant figure , 
Pour ung chief-d’œu vre et de beaul té la somme. 
Si fault-il bien que perface et consomme 
Par mes moyens telle parfection , 
Ou pas lui vault telle création. 
